**ՈՐՈՇՈՒՄ**

**Կատարողական վարույթը կասեցնելու մասին**

14.09.2018թ. ք.Իջևան

Հարկադիր կատարումն ապահովող ծառայության Տավուշի մարզային բաժնի ավագ հարկադիր կատարող՝ արդարադատության մայոր Ա.Մելքոնյանս ուսումնասիրելով հարկադիր կատարումն ապահովող Տավուշի մարզային բաժնում հարուցված թիվ 03059925, 02956454 և 02581693 կատարողական վարույթների նյութերը՝

**ՊԱՐԶԵՑԻ**

Տավուշի մարզի ընդհանուր իրավասության դատարանի կողմից 10.01.2017թ տրված թիվ ՏԴ/0540/02/15 կատարողական թերթի համաձայն Արտուր Միշայի Սաղաթելյանից հօգուտ Արդշինբանկ ՓԲԸ-ի 616.584 ՀՀ դրամ և հաշվեգրվող տոկոսներ, ինչպես նաև բռնագանձման ենթակա գումարի 5 տոկոս, որպես կատարողական ծախսի գումար բռնագանձելու վերաբերյալ հարուցվել է 02956454 կատարողական վարույթ:

Տավուշի մարզի ընդհանուր իրավասության դատարանի կողմից 20.02.2017թ տրված թիվ ՏԴ/0283/02/15 կատարողական թերթի համաձայն Արտուր Միշայի Սաղաթելյանից հօգուտ Հայբիզնեսբանկ ՓԲԸ-ի 1.092.284 ՀՀ դրամ և հաշվեգրվող տոկոսներ, ինչպես նաև բռնագանձման ենթակա գումարի 5 տոկոս, որպես կատարողական ծախսի գումար բռնագանձելու վերաբերյալ հարուցվել է 03059925 կատարողական վարույթ:

Ավան և Նոր Նորք վարչական շրջանների ընդհանուր իրավասության դատարանի կողմից 30.01.2017թ տրված թիվ ԵԱՆԴ/4269/02/16 կատարողական թերթի համաձայն Արտուր Միշայի Սաղաթելյանից և Մայրանուշ Այդինյանից հօգուտ Ինեկոբանկ ՓԲԸ-ի 5.098.000 ՀՀ դրամ և հաշվեգրվող տոկոսներ, ինչպես նաև բռնագանձել բռնագանձման ենթակա գումարի 5 տոկոս, որպես կատարողական ծախսի գումար բռնագանձելու վերաբերյալ հարուցվել է 02581693 կատարողական վարույթ:

Բռնագանձումը տարածել 10.11.2014թ. կնքված թիվ G14/118182 գրավի պայմանագրով գրավադրված գուքերի վրա

Կատարողական գործողությունների կատարման ընթացքում Արտուր Միշայի Սաղաթելյանին պատկանող գույք կամ դրամական միջոցներ, որոնց վրա կարելի է բռնագանձում տարածել չեն հայտնաբերվել:

Չեն հայտնաբերվել նաև գրավադրված գույքերը:

Նշված կատարողական վարույթներով առաջացել է սնանկության հատկանիշ:

Վերոգրյալի հիման վրա և ղեկավարվելով <<Սնանկության մասին>> ՀՀ օրենքի 6-րդ հոդվածի 2-րդ մասով, <<Դատական ակտերի հարկադիր կատարման մասի>> ՀՀ օրենքի 28-րդ հոդվածով և 37-րդ հոդվածի 8-րդ կետով

**ՈՐՈՇԵՑԻ**

**Կասեցնել թիվ 02956454, 03059925 և 02581693 կատարողական վարույթները**

**60-օրյա ժամկետով:**

**Առաջարկել պահանջատերերին և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.**

Սույն որոշումը երկու աշխատանքային օրվա ընթացքում հրապարակել WWW. azdarar.am ինտերնետային կայքում.

Որոշման պատճեն ուղարկել կողմերին:

Որոշումը կարող է բողոքարկվել ՀՀ Վարչական դատարան, կամ վերադասության կարգով՝ որոշումը ստանալուց 10 օրվա ընթացքում:

«Դատական ակտերի հարկադիր կատարման մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները:

**ԱՎԱԳ ՀԱՐԿԱԴԻՐ ԿԱՏԱՐՈՂ**

**ԱՐԴԱՐԱԴԱՏՈՒԹՅԱՆ ՄԱՅՈՐ Ա.ՄԵԼՔՈՆՅԱՆ**